Nametkalns
Nametkalns ir pilskalns, kas atrodas Vidzemē, Alūksnes novada Jaunalūksnes pagastā, uz austrumiem no Lāzberģa. Reģiona nozīmes kultūras piemineklis. Pilskalns ir kokiem apauguša paugura dienvidaustrumu daļa. Dienvidu nogāze ļoti stāva (augstums — 30 m), plakums ir daļēji izlīdzināts, izmērs — 40 x 50 metri. Pilskalna datējums — vēlais bronzas — vēlais dzelzs laikmets.